کاتولیک لرین روحانی لیدری پاپا فرانسیس موغلانین بودروم شهرینده رزین قاییغین باتماسی نتیجه‌سینده دونیاسینی دییشن و جسدی ساحل‌ده تاپیلان سوریه-لی اوشاق آیلان کوردی‌نین آتاسی ایله بیر آرایا گلیب.
واتیکان طرفیندن یاییلان بیاناتدا پاپانین عراق-ین اربیل شهرینده‌کی تماس‌لاری زامانی فرانسوا حریری ایستادیوموندا تشکیل ائدیلن مراسیمدن سونرا آیلانین آتاسی عبدالله کوردی ایله گؤروشدوگو قئید ائدیلیب.
بیاناتدا پاپانین عائله‌سینی ایتیرن عبدالله کوردی‌نین کدرینه شریک اولدوغو ایفاده ائدیلیب.
کوردی‌نین ایسه گؤستردیگی ماراغا گؤره پاپایا تشککور ائتدیگی و کؤرپه‌سی آیلانین شکلینی وئردیگی بیلدیریلیب.
خاطیرلاداق کی، 2015-جی ایلین 2 سپتامبر تاریخینده یونانیستانا کئچمک ایستیرکن میندیک‌لری رزین قاییغین باتماسی نتیجه‌سینده سوریه-لی اوچ یاشینداکی آیلان کوردی ایله یاناشی قارداشی و آناسی‌نین دا آرا‌لاریندا اولدوغو 5 نفر حیاتینی ایتیرمیشدی.
کؤرپه آیلانین ساحل ده تاپیلان جسدی‌نین گؤتونتولری سوریه-ده کی محاربه‌نین دهشت‌لی خصوصیتی بیر داها اورتایا قویولموش، اولوسلار آراسی توپلومو پروبلئمه دقت چکمیشدی.
